CELEX: 62008CA0407
Language: mt
Date: 2010-07-01 00:00:00
Title: Kawża C-407/08 P: Sentenza tal-Qorti tal-Ġustizzja (It-Tieni Awla) tal- 1 ta’ Lulju 2010 — Knauf Gips KG, li kienet Gebr. Knauf Westdeutsche Gipswerke KG vs Il-Kummissjoni Ewropea ( “Appell — Akkordji — Folji tal-ġibs — Aċċess għall-fajl — Provi inkriminanti u provi li jiskaġunaw — Kunċett ta’ ‘impriża’ — Unità ekonomika — Kumpannija responsabbli għall-azzjoni tal-unità ekonomika — Argument imqajjem għall-ewwel darba matul il-proċedura ġudizzjarja” )

28.8.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 234/6
            
         Sentenza tal-Qorti tal-Ġustizzja (It-Tieni Awla) tal-1 ta’ Lulju 2010 — Knauf Gips KG, li kienet Gebr. Knauf Westdeutsche Gipswerke KG vs Il-Kummissjoni Ewropea
   (Kawża C-407/08 P) (1)
   
   (Appell - Akkordji - Folji tal-ġibs - Aċċess għall-fajl - Provi inkriminanti u provi li jiskaġunaw - Kunċett ta’ ‘impriża’ - Unità ekonomika - Kumpannija responsabbli għall-azzjoni tal-unità ekonomika - Argument imqajjem għall-ewwel darba matul il-proċedura ġudizzjarja)
   2010/C 234/09
   Lingwa tal-kawża: il-Ġermaniż
   
      Partijiet
   
   
      Appellanti: Knauf Gips KG, li kienet Gebr. Knauf Westdeutsche Gipswerke KG (rappreżentanti: M. Klusmann u S. Thomas, avukati)
   
      Parti oħra fil-kawża: Il-Kummissjoni Ewropea (rappreżentanti: F. Castillo de la Torre u R. Sauer, aġenti)
   
      Suġġett
   
   Appell mis-sentenza tal-Qorti tal-Prim’Istanza (It-Tielet Awla), tat-8 ta’ Lulju 2008, Knauf Gips vs Il-Kummissjoni (T-52/03), li permezz tagħha l-Qorti tal-Prim’Istanza ċaħdet ir-rikors li kellu bħala għan talba għal annullament tad-Deċiżjoni tal-Kummissjoni 2005/471/KE, tas-27 ta’ Novembru 2002, dwar proċedura skont l-Artikolu 81 KE fil-konfront ta’ BPB plc, Gebrüder Knauf Westdeutsche Gipswerke KG, Société Lafarge SA u Gyproc Benelux NV (Każ COMP/E-1/37.152 — Folji tal-ġibs) (ĠU L 166, p. 8), jew, sussidjarjament, talba għat-tnaqqis tal-multa imposta fuq l-appellanti — Akkordju fis-suq tal-folji tal-ġibs — Nuqqas ta’ teħid inkunsiderazzjoni tal-ksur tad-drittijiet tad-difiża fil-proċedura amministrattiva — Ksur tal-prinċipju in dubio pro reo — Teħid inkunsiderazzjoni, għall-finijiet tal-kalkolu tal-ammont tal-multa, tad-dħul mill-bejgħ ta’ impriżi oħrajn li ma jifformawx entità ekonomika mal-appellanti
   
      Dispożittiv
   
   
               (1)
            
            
               Is-sentenza tal-Qorti tal-Prim’Istanza tal-Komunitajiet Ewropej, tat-8 ta’ Lulju 2008, Knauf Gips vs Il-Kummissjoni (T-52/03) hija annullata sa fejn timputa lil Knauf Gips KG ir-responsabbiltà tal-ksur imwettaq mill-kumpanniji li jikkostitwixxu l-grupp Knauf.
            
         
               (2)
            
            
               Il-kumplament tal-appell huwa miċħud.
            
         
               (3)
            
            
               Ir-rikors ta’ Knauf Gips KG intiż għall-annullament tad-deċiżjoni tal-Kummissjoni 2005/471/KE, tas-27 ta’ Novembru 2002, dwar proċedura skont l-Artikolu 81 KE, kontra BPB plc, Gebrüder Knauf Westdeutsche Gipswerke KG, Société Lafarge SA u Gyproc Benelux NV (Każ COMP/E-1/37.152 — Folji tal ġibs) huwa miċħud.
            
         
               (4)
            
            
               Kull parti għandha tbati l-ispejjeż tagħha marbuta mal-istanza preżenti u Knauf Gips KG għandha tbati l-ispejjeż kollha marbuta mal-ewwel istanza.
            
         
      (1)  ĠU C 313, 06.12.2008